**УПИТНИК ЗА ИДЕНТИФИКАЦИЈУ ПОТЕНЦИЈАЛНИХ КРАЈЊИХ КОРИСНИКА**

**EU4AGRI**

***Mјерa подршке инвестицијама у диверзификацију економских и социјалних активности у руралним подручјима***

**Важне напомене (услови Јавног позива - EU4Agri ):**

**-Упитник није за лица/субјекте регистроване након 01.01.2021. године.**

**- Под малим пољопривредним произвођачем у склопу овог Јавног позива се подразумијевају прихватљиви директни крајњи корисници који су уписани у регистар пољопривредних газдинстaва најкасније 01.01.2021. годинe, а који нису у систему ПДВ-а.**

**- Појединачни корисници не могу бити запослени у Општини нити чланови породица запослених у Општини (супружници, дјеца, родитељи, браћа/сестре и њихови супружници).**

**Документација која може бити потребна у складу са околностима конкретних инвестиција (изузетно важно):**

**- Грађевинска дозвола или потврда надлежног органа да грађевинска дозвола није потребна ако се инвестиција односи на изградњу, реконструкцију, адаптацију или доградњу објеката;**

**- Употребна дозвола за постојеће објекте у којима се врши производња, прерада, и пружање услуга корисника који су формално регистровани као обрт, самостални предузетници, предузећа, задруге или удружења;**

**- Доказ о власништву над земљиштем гдје је планирана изградња (уколико је релевантно-предмет инвестиције је изградња новог објекта);**

**- Доказ о власништву над објектом (ЗК извадак) или Уговор о закупу или концесији над објектом на минимално 5 година од датума објаве јавног позива (уколико је релевантно-предмет инвестиције је доградња/адаптација/санација/реконструкција постојећег објекта и/или уградња опреме).**

**1**. Лични подаци:

Име и презиме, пол, датум рођења, адреса, датум регистрације

**2**.Припадност категорији:

а) пољопривредна газдинства (физичка лица);

б) регистровани привредни субјекти (самостални предузетник, задруге и предузећа) у рангу микропредузећа (до 500.000 КМ годишњег промета) уписани у регистар пољопривредних газдинстава.

**3**. Укратко опишите којом пољопривредном производњом се бавите. Навести све кључне параметре: пољопривредни подсектор и све релевантне податке (засијане површине/принос/број грла итд.).

**4.** Опишите ресурсе (укључује и материјалне и људске) које посједујете, а користите за обављање ваших пословних активности - земљиште, стока, објекти, машине, опрема итд.

**5.** Заинтересовани сте за:

(могуће је заокружити -болдирати више одговора али **САМО** ако сматрате да имате реалне шансе да наведено и остварите):

**I Примарну пољопривредну производњу**:

а) увођење нове производње/производа у односу на постојећу примарну пољопривредну производњу (нпр. бавите се производњом млијека а желите покренути примарну производњу поврћа);

б) унапређење већ постојеће примарне производње искључиво у **алтернативним секторима** (пчеларство, рибарство, производња цвијећа и украсног биља, производња гљива, производња љековитог и ароматичног биља);

в) уређење односно унапређење продајног простора и/или креирање других канала продаје за директну продају властитих производа на газдинству.

**II Прерада пољопривредних производа на газдинствима:**

а) покретање прераде пољопривредних производа од чега минимално 20% мора потицати из властите примарне производње са газдинства (изузев сектора љекобиља и гљива гдје је прихватљиво да 100% сировине потиче из откупа),

б) унапређење већ постојеће прераде пољопривредних производа од чега минимално 20% мора потицати из властите примарне производње са газдинства (изузев сектора љекобиља и гљива гдје је прихватљиво да 100% сировине потиче из откупа) на начин да се ствара нови производ,

в) уређење/унапређење продајног простора и/или креирање других канала продаје за директну продају властитих производа на газдинству.

**III Традиционални занати**

а) покретање дјелатности традиционалног заната на газдинству;

б) унапређење већ постојеће производње на газдинству која се односи на традиционалне занате, а које резултира новим производом;

в) уређење/унапређење продајног простора и/или креирање других канала продаје за директну продају властитих производа на газдинству.

**IV Рурални туризам**

а) покретање услуге смјештаја на газдинству капацитета од максимално 10 лежаја уз обавезу категоризације у складу са важећим законским рјешењима;

б) унапређење већ постојећих смјештајних капацитета на газдинству до максимално 30 лежаја уз обавезу категоризације објекта по окончању инвестиције (укупно прије и послије инвестиције не може бити капацитет већи од напријед наведеног) и објекат мора бити категоризован у складу са важећим законским рјешењима;

в) Изградња или унапређење простора за пружање услуга, припрему и послуживање хране на газдинству;

г) унапређење/развој туристичких услуга као што су апи коморе, едукативни садржаји (радионице о производњи сира, вина, часови грнчарства, ткања и сл.) и остали слични садржаји који унапређују туристичку понуду;

д) уређење излетишта и кампова;

ђ) уређење/унапређење продајног простора за директну продају домаћих (локалних) производа на газдинству (кушаонице, продаја занатских производа и слично).

**6**. Из донаторских средстава могуће је финансирати до 75 % трошкова инвестиције, док би Општина учествовала са 10 %, а директни крајњи корисник са 15 % (нпр. ако је укупна вриједност инвестиције 44.000 КМ, донаторска средства би била 33.000 КМ, Општина би учествовала са 4.400 КМ, док би корисник учествовао са 6.600 КМ).

Спремни сте уложити финансијска средства у износу од:

а) 3.000 КМ;

б) између 3.000 КМ и 5.000 КМ;

в) више од 5.000 КМ.

**7.** Опишите елементе ваше инвестиције. Шта бисте конкретно вољели добити реализацијом пројекта?

\***Обратити пажњу на прихватљиве инвестиције/трошкове**:

• изградња, адаптација, доградња, санација и/или реконструкција објеката за примарну пољопривредну производњу, за прераду пољопривредних и прехрамбених производа, складиштење, продају и дегустацију производа, за смјештај, припрему и служење хране;

• набавка опреме, машина за примарну производњу и прераду, дораду и припрему разних прехрамбених производа, као и за израду производа од дрвета, вуне и других материјала, набавка намјештаја за опремање смјештајних капацитета, прибора, алата, комуникацијских уређаја, хардвера и софтвера за контролу, праћење, управљање и надзор над процесима;

• опрема за заштиту на раду (укључује и опрему и средства за заштиту од COVID-19);

• опрема за унапређење управљања отпадом и заштиту животне средине, те опрема за производњу енергије из обновљивих извора;

• анализе исправности готових производа;

• трошкови обука за особље директног корисника, потребне за обављање дјелатности која је предмет пројектног приједлога (ово укључује искључиво ангажман експерата нпр. технолог који ће помоћи у припреми израде рецептуре за одређени производ);

• услуге дизајна паковања, етикета и промотивних материјала, те израде интернет (online) продавнице.

**\*Неприхватљиве инвестиције и трошкови**

Неприхватљиве инвестиције и трошкови се не могу финансирати кроз овај јавни позив нити кроз сопствена средства подносиоца пријаве и они су:

• Трошкови плата и накнада за подносиоца пријаве и крајњих корисника;

• Набавка опреме, машина, алата, комуникацијских уређаја, хардвера и софтвера те осталих роба (дјелимична или потпуна) извршена на основу донација и поклона или подршке у оквиру међународних пројеката, донација, односно из бесповратних средстава било којег нивоа власти у БиХ;

• Набавка кориштене опреме;

• Набавка кориштеног грађевинског материјала (изузев када се кориштени материјал користи као елемент унутрашњег уређења - нпр. дрвене греде, цигла и сл. уз обавезну документацију о набавци односно рачун) ;

• Поправка постојеће опреме;

• Куповина пољопривредног и грађевинског земљишта и већ постојећих зграда и објеката;

• Куповина објеката за најам или продају;

• Адаптација дијелова објеката који ће се искључиво користити за личну употребу;

• Међународна путовања;

• Набавка сировина, репроматеријала и полупроизвода;

• Набавка сјеменског и садног материјала или животиња;

• Набавка возила свих категорија (укључује трактор, виљушкар, и сл.);

• Амортизација;

• Порези укључујући ПДВ, царинске, увозне дажбине и остале накнаде држави, те услуге шпедиције;

• Банкарски трошкови, трошкови гаранција и слични трошкови;

• Трошкови конверзије, трошкови курсних разлика и накнада;

• Казне, финансијски пенали и судски трошкови;

• Трошкови одржавања и/или закупа;

• Трошкови изнајмљивања земљишта, опреме, машина или простора;

• Плаћање у натури и компензација која није проведена преко банковног рачуна;

• Набавка извршена путем лизинга;

• Трошкови уређења парцела насталих прије припремних грађевинских радова на изградњи објеката (уклањање вегетације, равнање терена итд.).

Датум: Потпис: